《江上大风入泊橹港》
明代·陶安

底事惊飙怒不平，雄涛起立势如争。金鳌脊上三山舞，铁骑声中万鼓轰。

使客孤舟先入港，水军高枕罢催程。身逢险阻心逾定，独爱云霄砥柱擎。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。